  Наталья Тетерина Калыкъёслэн эшъяськон юртсы но вожатойёслэн «Оранжевое настроение» отрядзы Быдӟым Атыкай ожын Вормон нуналэз пусъёнлы котыртэмын улэм Ленинград сярысь «А мы просто хотели Жить» спектакль-тодэ ваён дася. Со сярысь ивортодэтъя «Удмуртия» агентстволы ужъюртысь пуктӥсь режиссёр Дмитрий Корепанов вераз. Солэн кылъёсызъя, ожлэсь огзэ кӧшкемыт бамзэ возьматон сярысь со кемалась малпаське ни вал, малы ке шуоно та тема режиссёрлэн сюлэмаз лякиськиз. Ог ӝыны ар пала Дмитрий Корепанов котыртэмын улэм Ленинградъя ужкагазъёсты утчаз, эскериз но сценарий бордын ужаз. Мон быдэсак ваньзэ утчай. Отын быдэсак блокадая, одӥг нунал гинэ ӧвӧл. Валтӥсь сюжетаз отын Татьяна Савичевалэн дневникъёсыз. Солэн улонэз пыр возьматӥське, солэн семьяез возьматӥське отын. Соослэн улонзы сярысь. Дмитрий Корепанов, Удмуртиысь Калыкъёслэн эшъяськон юртысьтызы пуктӥсь режиссёрКызьы шуиз режиссёр, спектакльын 10 пала геройёс. Актёръёс интыын асьсэдыз утчало ужъюртын «Дети детям» мегапроект улсын дышетскись пиналъёс, кудъёсыз «Оранжевое настроение» отрядэ пырисько. Постановкаын туж ӧжыт декорациос. Сое Дмитрий Корепанов ож вакытлэн югдуреныз валэктӥз. Сложной декорациосыз отын точно уз луэ принципиально, малы ке шуоно ми озьы малпамы — минимум декораций. Отын итак номырзы но ӧй вал ни, соин минимализм декорациосын Дмитрий Корепанов, Удмуртиысь Калыкъёслэн эшъяськон юртысьтызы пуктӥсь режиссёрВатсалом, «А мы просто хотели Жить» спектаклез Калыкъёслэн эшъяськон юртазы 23-тӥ, 24-тӥ, 26-тӥ оштолэзе но 10-тӥ, 11-тӥ, 14-тӥ, 15-тӥ куартолэзе 14 часысен учкыны луоз. Тегъёс: Ижкар Удмуртия Мерлык ВормонНунал БыдӟымАтыкайож  